อาการเบื้องต้น พอดีเมื่อคืนมีเพศสัมพันธ์มาค่ะ มาวันนี้เบ่งอึแล้วมีเลือดออกมาเป็นสีน้ำตาลเข้มค่ะ ปวดท้องน้อยและเวียนหัวนิดหน่อยค่ะ เพลียง่ายแบบนี้โรคอะไรคะ
สวัสดีค่ะ อาการมีเลือดออกนี้ ถ้าออกมาปนกับอุจจาระอาจจะไม่เกี่ยวกับการมีเพศสัมพันธ์ อาจเกิดจากเรื่องของริดสีดวงทวารหรือมีแผลที่ทวารหนักหากเป็นเลือดออกจากช่องคลอด อาจเกิดจาก-การฉีกขาดของเนื้อเยื่อบริเวณอวัยวะเพศหรือช่องคลอด-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-อวัยวะภายในอุ้งเชิงกรานอักเสบ อาจมีปวดท้องน้อย ตกขาว มีไข้-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ผลข้างเคียงจากยาคุมกำเนิด-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนการดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์เพื่อหาสาเหตุ